Alpīnisma komisijas

SĒDES PROTOKOLS Nr.4/18

  Rīgā, 2019. gada 28.februārī

Alpīnisma komisijas sēdē piedalās Mihaels Pietkevičs, Edgars Šāblis, Oļegs Mirošņikovs,  Vilnis Bušs.

Protokolē: Liena Miķe

Dienas kārtība

1. LAS 2018.gada Alpīnisma čempionāts

2. LAS 2019.gada Alpīnisma čempionāta nolikums

3. Naura Hofmaņa elektroniskā vēstule.

4. Finanšu sadalījums 2019.gadā

Dažādi

Dienas kārtība.

**1.Latvijas čempionāta alpīnismā**

Šāblis informē, ka bija februārī LAS valdes sēde, runāja par LČ alpīnismā, ka ticis iesniegts maz atskaišu, esot jāpiesaista jauni dalībnieki. Runāja, ka ir jāorganizē čempionāts citā laikā. Pietkevičs papildina, ka Reinbergs uzskata, ka vajadzētu rīkot kā viņa filmu vakarus, īsi apbalvot un tad skatīties filmu bez visādām ēšanām/ dzeršanām un pasēdēšanām.

Pietkevičs saka, ka šogad jau ar to, ka čempionāts notika Gandrā, jau bija mazliet citādāk. Vēl 15 cilvēki būtu labi, bet 20 vairs nebūtu vietas.

Šāblis saka, ka bez Kristapa Liepiņa nevienu pat nav ko uzrunāt. Kā arī uzskata, ka ir problēma, ka nav, kas ved uz kalniem - nav instruktoru.

Miks saka, ka nav runa par instruktoriem, par tehnisko A klasi, te ir runa par pašiem sportistiem, kas iet paši.

Par čempionāta veidiem ir tā, ja tas nebūs čempionāts, tad mēs nevaram būt bez tā, nekotēsimies LSFP.

Pietkevičs ierosina, ka varbūt tomēr mazināt klases, lai atlikušajiem varētu mazliet lielākas balvas un to visu greznāku uztaisīt. Varbūt no 6 klasēm var apvienot uz kādām 4. Vai drīzāk, tā kā savienot ir grūti, var mest ko ārā.

Šāblis - tas vēl vairāk samazinās komandu skaitu.

Bušs iebilst, ka mums nav sponsoru, ko piesaistīt. Cik ir, tik ir. Pietkevičs savukārt ierosina, ka vajadzētu no inventāra ražotājiem ko piesaistīt.

Mirošņikovs informē par problēmām LČ alpīnismā šinī gadā:

1. Elbruss 2B iesācēju klase. Atskaite elektroniskā veidā nebija iesniegta LAS uz 2019.gada 17.janvāri, tika pārkāpts čempionāta nolikuma 7.punkts. Iesācēju klasē drīkst iesniegt tikai līdz 2A kategorijai ieskaitot, kas ir arī pārkāpums. Šāblis atbild par Elbrusu, pirmkārt, mēs neesam Krievija, mēs esam Latvijā. Tiesneši var pieņemt lēmumā, ka atbilst šim klasifikatoram vai vilkt gan uz augšu, gan uz leju. Nākošā nolikumā mums ir jāieraksta iekšā pēc kāda klasifikatora vērtējam.
2. Pietkevičs nepiekritīšu klasifikācijai no cita viedokļa, paskaidrojot, ka Elbruss pēc klasifikācijas viņiem 1B, Monblāns pēc franču klasifikācijas ir 2A, kaut ir vieglāks. Tādā gadījumā es atsakos būt tiesnesis un šim nepiekrītu.
3. VMF pa austrumu kori 2B, tehniskā B klase. Tas pats - atskaites nebija elektroniskā veidā, bija atsūtīta tikai viena uzkāpšana no Rinalda Dombrovska, arī nolikuma pārkāpums.
4. Elbruss 2B, tehniskā B klase, komandai bija uzkāpšana no D uz R virsotni. Pēc klasifikācijas tā ir 1B. Un uzkāpšana no A uz R virsotni caur lavas upes plūsmu, pēc klasifikatora ir 2A. Kāpiena kategorija ir mākslīgi paaugstināta, tā neatbilst.
5. Līdz 2019.gada 11.janvārim LAS lapā nebija nopublicēts tiesnešu kolēģijas sastāvs. 10.punkta pārkāpums. Pietkevičs ierosina, ka varbūt mums vajadzētu pamainīt tiesnešu kolēģijas sastāvu, vajag svaigas asinis ienest.
6. Daudzi no dalībniekiem nebija izpildījuši 7.nolikuma punktu par atskaites faila nosaukuma formātu, kas tiek sūtīti uz LAS e-pastu. Ne visi čempionāta atskaites iesniegušie prezentēja kāpienu. Daļa prezentāciju bija virspusēja, ķeksīša pēc.

Nolemj rezultātus nepārskatīt, labot būtiski LČ alpīnismā nolikumu un informēt tiesnešu kolēģiju par šiem jautājumiem.

E.Šāblis komentārs - visas atskaites tika iesniegtas elektroniski – bet pārbaudīšu.

Nezinu no kurienes ņemtas šīs ziņas par atskaitēm.

**2. LAS 2019.gada Alpīnisma čempionāta nolikums**

Ņemot vērā 1.punktā minētās neatbilstības, nolemj priekš 2019.gada čempionātam būtiski revidēt nolikumu. Pietkevičs uzņemas uzrakstīt savu variantu, kā liekas, esošajā versijā kā labojumus. Līdz 15.martam Pietkevičs iesūtīs savu nolikuma variantu pārējiem, lai sniegtu komentārus.

Nolemj arī izstrādāt vērtēšanas kritērijus.

**3. Naura Hofmaņa elektroniskā vēstule.**

Mirošņikovs informē, ka Alaudina virsotne pa austrumu ribu tehniskā 4B klase. Atskaite tika iesniegta klinšu/ ledus klasē. Nevienojoties ar komandas kapteini, klase tika izmainīta uz tehnisko A klasi. Nolikuma 13.punkta pārkāpums.

Šāblis saka, nolikumā ir uzrakstīts, ka klase A ir no kāda augstuma, šī virsotne atbilst tehniskajai A klasei. Piekrītu tikai tajā, tiesnešu kolēģija nebija informējusi vadītāju.

Pietkevičs papildina, ka ir noteikts klinšu ledus tehnikas daļas garums. Savukārt, ja cilvēks iesniedz tādā izskatā, kā iesniedz, man liekas, ka viņš grib, lai viņus vērtē ne tā kā klasi A, bet tieši klinšu ledus klasi un tajā uzvarēt, lai arī neatbilst īsti nolikumam.

Nolemj Naurim atbildēt, ka nolikumā ir nepilnības, kas tiks labotas, bet rezultāti netiks mainīti.

**4. Finanšu sadalījums 2019.gadā**

Pietkevičs informē, ka ir ienākusi LSFP nauda, ir apstiprināta, 13 tūkst un tur iekšā ir ielikti augstie sasniegumi sportā. Bez problēmu naudas kopā ir 32000 EUR.

Nauda ir apmēram sadalīta pa pasākumiem, ka šobrīd no LSFP vairāk pāri par ~3200 EUR sporta tūrismam, ~3000 EUR bolderingam, alpīnismam tiek tikai ~15 00 EUR. Tas ir ļoti maz.

Tur ietilpst sasaites, Latvijas čempionāts, Zelmas. Mums valdei jādod priekšlikumi par budžetu. Visa LOK nauda 21000 EUR uzreiz aiziet kāpšanas sportam. LSFP dalās pa kritērijiem, tiek tik, cik tiek. Bet Latvijas čempionāts, Zelmas katru gadu kļūst dārgākas.

Iepriekšējā gadā bija 1200 EUR kāpšanas sporta popularizēšanai, šobrīd ierosinu šo naudu kāpšanas sporta sacensībām. Pietkevičs iesaka LAS valdē, ka šo LSFP naudu dalām 3 daļās, un pēc tam zem tām dalām pēc kritērijiem.

Šāblis papildina, ka alpīnisma pasākumiem varētu izdalīt komisija. Līdzīgi arī citas.

Pietkevičs ierosina, ka varbūt vajadzētu tikai A ,B klasēm ziemas sacensības.

Šāblis uzsver, ka runājot par nākošā gada finanšu sadalījumu nezin, kur aizies

nauda, jo finansējumu vēl dalīs.

**Dažādi.**

Šāblis informē, ka mums ir vajadzīgi 2-3. kategorijas instruktori, kuri mums nav. Mums ir vajadzīga instruktoru sertifikāciju, kas mums ir. Ķimenieks J. ir iedevis dokumentus un uzskatu Mirošņikovs O. ir izpildījis 2. kat. prasības, vajadzētu piešķirt 2.kategoriju. Mirošņikovs O. piekrīt, iesniegs dokumentus sertifikācijai.

Mirošņikovs informē, ka ir iedevis dokumentu sarakstu, kā trūkst LAS mājaslapā.

M.Pietkevičs saka, ka informēs N.Reinbergu.

Nākamā valdes sēde 2019.gada 9.aprīlī.